ক্যারিবীয় অঞ্চল
এর অধিকাংশ অংশই ক্যারিবীয় প্লেটে অবস্থিত, এই অঞ্চল ৭০০-এর অধিক দ্বীপপুঞ্জ, ক্ষুদে দ্বীপ, প্রবাল প্রাচীর ও বেলে প্রাচীর দ্বারা গঠিত। ক্যারিবীয় অঞ্চল উত্তরে গ্র্যাটার এন্টিলস এবং দক্ষিণে লেসার এন্টিলস দ্বারা বিভাজিত।
ক্যালিফোর্নিয়া উপসাগর
ক্যালিফোর্নিয়া উপসাগরে ৩৭টি প্রধান দ্বীপ রয়েছে – সবচেয়ে বড় দুটি হল ইস্লা অ্যাঞ্জেল ডি লা গার্ডা এবং টাইবুরন দ্বীপ। বেশিরভাগ দ্বীপ এই উপসাগরের উপদ্বীপের পাশে পাওয়া যায়। কার্যত, এসকল দ্বীপের অনেকগুলোই আগ্নেয়গিরির বিস্ফোরণের ফল, যা বাজা ক্যালিফোর্নিয়ার প্রাথমিক ইতিহাসের সময় ঘটেছিল। ইস্লাস মারিয়াস, ইস্লাস সান ফ্রান্সিসকো, এবং ইস্লা পার্তিদা দ্বীপগুলোকেও এই ধরনের বিস্ফোরনের ফল বলে মনে করা হয়। তবে দ্বীপগুলির গঠন একে অপরের উপর নির্ভরশীল নয়। একটি পৃথক কাঠামোগত ঘটনার ফলে এগুলোর গঠন হয়েছিল।